
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 7.02.2007

Nr.  P.l.x – 10
	


RAPORT

asupra propunerii  legislative privind suspendarea aplicării OUG nr.131/2006 pentru modificarea şi  completarea  Legii nr.508 din 2004 privind înfiinţarea, organizarea şi  funcţionarea în cadrul Ministerului Public a Direcţiei de investigare a infracţionalităţii de criminalitate organizată şi  terorism 
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu propunerea  legislativă privind suspendarea aplicării OUG nr.131/2006 pentru modificarea şi  completarea  Legii nr.508 din 2004 privind înfiinţarea, organizarea şi  funcţionarea în cadrul Ministerului Public a Direcţiei de investigare a infracţionalităţii de criminalitate organizată şi  terorism, trimisă cu adresa  nr. P.l.x - 10 din 5 februarie 2007 , înregistrată sub nr. 31/61 din 6 februarie 2007.    
Potrivit prevederilor art. 75 din Constituţia României, republicată, şi ale art.92 alin. (8) pct.2 , din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 132 din  6 februarie 2007.

Iniţiativa legislativă supusă dezbaterii are ca obiect de reglementare  suspendarea aplicării  Ordonanţei de urgenţă a Guvernului nr.131/2006 pentru modificarea şi  completarea  Legii nr.508/2004 privind înfiinţarea, organizarea şi  funcţionarea în cadrul Ministerului Public a Direcţiei de Investigare a Infracţiunilor  de Criminalitate Organizată şi Terorism, până la intrarea în vigoare a legii de aprobare sau de respingere a acesteia de către Parlament .
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată, în şedinţa din  7 februarie 2007. La lucrările Comisiei au participat, în calitate de invitaţi, domnul deputat Augustin Bolcaş, în calitate de iniţiator, iar din partea Ministerului Justiţiei, doamna Katalin Barbara Kibedi, secretar de stat, şi doamna Violeta Belegante – şef serviciu.
  Din numărul total de 24 membri ai Comisiei juridice, de disciplină şi imunităţi, la şedinţă au participat                16  deputaţi.
 În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu majoritate de voturi ( 11 voturi pentru şi 4 voturi împotrivă), să supună plenului Camerei Deputaţilor spre dezbatere şi adoptare propunerea legislativă privind suspendarea aplicării OUG nr.131/2006 pentru modificarea şi  completarea  Legii nr.508 din 2004 privind înfiinţarea, organizarea şi  funcţionarea în cadrul Ministerului Public a Direcţiei de investigare a infracţionalităţii de criminalitate organizată şi  terorism, cu amendamentele admise care sunt redate în ANEXA la prezentul raport.
În raport cu obiectul şi conţinutul său, ce vizează modificarea unei legi organice, propunerea  legislativă  face parte din categoria legilor organice. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU

         Consilier,

Nicoleta Segărceanu
ANEXĂ

AMENDAMENTE ADMISE :
	Nr.

crt.
	Text  iniţial
	Text propus de Comisie 
(autorul amendamentului)
	Motivare

	1
	  Propunerea legislativă privind suspendarea aplicării OUG nr.131/2006 pentru modificarea şi  completarea Legii nr.508 din 2004 privind înfiinţarea, organizarea  şi  funcţionarea în cadrul Ministerului Public a Direcţiei de investigare a  infracţionalităţii de criminalitate organizată şi  terorism
	 Lege  privind suspendarea aplicării Ordonanţei de urgenţă a Guvernului nr.131/2006 pentru modificarea şi  completarea Legii nr.508/2004 privind înfiinţarea, organizarea  şi  funcţionarea în cadrul Ministerului Public a Direcţiei de Investigare a  Infracţiunilor de Criminalitate Organizată şi  Terorism
Autor : Comisia juridică.

	    Pentru respectarea normelor de tehnică legislativă.

	2
	       Art. 1 – Aplicarea OUG nr.131/2006 pentru modificarea  şi  completarea Legii nr.508 din 2004 privind înfiinţarea, organizarea şi funcţionarea în cadrul Ministerului Public a Direcţiei de investigare a infracţionalităţii de criminalitate organizată şi terorism se suspendă până la  data finalizării procedurilor parlamentare printr-o lege, conform art.115, alin.7 din Constituţia României.
	       Art. 1 – Pe data intrării în vigoare a prezentei legi se suspendă aplicarea Ordonanţei de urgenţă a Guvernului nr.131/2006 pentru modificarea şi  completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism, publicată în Monitorul Oficial al României, Partea I, nr. 1046 din 29 decembrie 2006, până la data intrării în vigoare a legii de aprobare sau de respingere a acesteia.  
Autor : Comisia juridică.

	      Pentru respectarea normelor de tehnică legislativă.

	3
	       Art. 2 – Actele întocmite de la  data publicării Ordonanţei de urgenţă a Guvernului nr.131/2006 şi  până la adoptarea prezentei legii îşi menţin valabilitatea numai în  măsura în care nu  contravin Legii nr.508/2004 în forma existentă până  la data emiterii ordonanţei de urgenţă şi Codului de Procedură Penală în vigoare, celelalte urmând a fi refăcute în mod corespunzător.
	     Art. 2 –Actele întocmite de la  data intrării în vigoare a Ordonanţei de urgenţă a Guvernului nr.131/2006 şi  până la intrarea în vigoare a prezentei legi îşi menţin valabilitatea numai în  măsura în care nu  contravin Legii nr.508/2004 în forma existentă până  la data emiterii ordonanţei de urgenţă şi Codului de procedură penală în vigoare, celelalte urmând a fi refăcute în mod corespunzător.
Autor : Comisia juridică.

	      Pentru respectarea normelor de tehnică legislativă şi acurateţea textului.

	4
	
	     Art. 3 – Organele de urmărire penală legal învestite la data intrării în vigoare a prezentei legi rămân competente a soluţiona cauza.
Autor : deputat Sergiu Andon.
	     Pentru a se reglementa o situaţie tranzitorie şi a se  evita astfel blocajul care    s-ar putea produce prin suspendarea ordonanţei.


